Hun avsluttet trolig sin praksis som jordmor da hun giftet seg i 1923. Ektemannen var grosserer Johs P. Lunde (1870-1939) (døpt Paul Johannes, kalt Jannis), bosatt på eiendommen Solbakken (Ormsundveien 49) på Ormøya og eier av sko- og lærvarefirmaet Peder Lunde. Han hadde også slekt i Nordre Land. Paret var velstående, dro på utenlandsferier til Frankrike, Italia og Verdensutstillingen i New York i 1939. De hadde hytte i Valdres.